নলেজ গ্রাফ
নলেজ গ্রাফ (knowledge Graph) হলো গুগলে তথ্য অনুসন্ধানের জন্য একটি সেবা, যা অনুসন্ধানে প্রাপ্ত তথ্যের উপস্থাপনাকে উন্নত এবং সুশৃঙ্খলিত করে। এর ফলে বিভিন্ন উৎস থেকে. সংগৃহীত তথ্য ব্যবহারকারীদের জন্য একটি তথ্যছক হিসেবে প্রদর্শিত হয়। ২০১২ সালের মে মাস থেকে যুক্তরাষ্ট্রে এই সেবা চালু করে। ফ্রিবেসের অংশ হিসেবে এটি চালু করা হয়। তথ্যছক দ্বারা আচ্ছাদিত নলেজ গ্রাফ উল্লেখযোগ্যভাবে জনপ্রিয়তা পায়। মাসিক ১০০ বিলিয়ন বার তথ্য অনুসন্ধানের মধ্যে নলেজ গ্রাফ প্রায় এক তৃতীয়াংশ বার তথ্য উপস্থাপনে সফল হয়। নলেজ গ্রাফ থেকে প্রাপ্ত তথ্য ছক আকারে উপস্থাপন করা হয়। কম্পিউটারের ক্ষেত্রে নলেজ গ্রাফ পাতার ডান দিকে উপরে প্রদর্শিত হয় এবং মোবাইলের ক্ষেত্রে একদম উপরে। এই তথ্য সংগৃহীত হয় বেশ কিছু উৎস থেকে। যেমনঃ  সিআইএ ওয়ার্ল্ড ফ্যাক্টবুক, উইকিউপাত্ত এবং উইকিপিডিয়াত। খুব দ্রুততার সাথে নলেজ গ্রাফ এর পরিসর আকারে বৃদ্ধি পায়। শুরু হওয়ার সাত মাসের মধ্যে ৫৭০ মিলিয়ন ভুক্তি এবং ১৮ বিলিয়ন ঘটনা আচ্ছাদিত করে। অক্টোবর, ২০১৬ সালে গুগল ঘোষণা দেয় যে নলেজ গ্রাফ-এ ৭০ বিলিয়ন ঘটনা লিপিবদ্ধ করা হয়েছে। নলেজ গ্রাফ বাস্তবায়নে ব্যবহৃত প্রযুক্তির জন্য কোন অফিসিয়াল ডকুমেন্টেশন নেই। নলেজ গ্রাফ থেকে প্রাপ্ত তথ্য গুগল এসিস্টেন্ট ও গুগল হোম ভয়েস অনুসন্ধানে উত্তর দিতে সরাসরি ব্যবহার করা হয়।